Bjarni er mikill útivistarmaður og hefur farið víða . Bjarni Guðjónsson hefur hlaupið í tæp 20 ár en aldrei tekið þátt í keppnishlaupi . Þessi meðlimur í Snælandsskokkhópnum hleypur einfaldlega á öðrum forsendum . Með lítinn sem engan hlaupagrunn , hóf Bjarni að hlaupa þegar hann var fertugur og enn er þessi 57 ára starfsmaður Marel á fullri ferð . Lestu meira um Bjarna og Snælandshópinn hér að neðan . Hvenær gekkstu í hlaupahópinn , varstu búinn að hlaupa lengi áður ? Ég var búin að hlaupa í þrjú ár áður en ég fór að hlaupa ( skokka ) með Snælandsskokkhópnum við stofnun árið 2000 . Hvað hefur það gefið þér að hlaupa í hlaupahóp ? Að hafa verið hluti af Snælandsskokkhópnum í þessi 14 ár hefur gefið mér frábæra vini og ferðafélaga . Hópurinn hefur á þessum árum ferðast saman bæði innanlands og utan og átt frábærar samverustundir . Hver er munurinn á því að hlaupa einn eða í hlaupahóp ? Munurinn á því að hlaupa einn eða í hóp er helstur að maður heldur frekar hraða í hóp auk þess að eiga oft á tíðum skemmtilegt spjall við hlaupafélagana . Hvernig hlaupari ertu , hvað hleypur þú oft og lengi í einu ? Í sjálfu sér hef ég aldrei litið á mig sem hlaupara heldur frekað viljað skilgreina mig sem skokkara sem reynir að hlaupa þrisvar í viku í 30 til 40 mínútur . Á fólk sem er að hlaupa eða langar að byrja að ganga í hlaupahóp ? Mín skoðun er sú að gott sé að blanda þessu saman , að vera í skokkhóp , en að geta þó hlaupið stundum einn , það er stundum gott að vera einn með sjálfum sér . Hver eru markmiðin til skemmri og lengri tíma ? Hlaupin eru búin að vera hluti af mínum lífsstíl lengi en án nokkurs metnaðar um að hlaupa lengra eða hraðar . Ég hef t.d. aldrei tekið þátt í keppnishlaupi . Mitt eina takmark varðandi hlaupin er unaðurinn ( veislan ) í og eftir hlaup . Öll hreyfing er góð og er ekkert bundin við hlaup , ræktin er örugglega góð líka . Markmiðið er að geta skokkað eins lengi og stætt er , helst alla leið inn á Sunnuhlíð ! Bjarna heldur kyrru fyrir úti í vatni - reynandi við þann stóra .